Komisijos sprendimas
2004 m. vasario 9 d.
iš esmės pripažįstantis dokumentų rinkinių, pateiktų nuodugniai ištirti galimybę įtraukti FEN 560 ir penoksulamą į Tarybos direktyvos 91/414/EEB dėl augalų apsaugos produktų pateikimo į rinką I priedą, išsamumą
(pranešta dokumentu Nr. C(2004) 274)
(tekstas svarbus EEE)
(2004/131/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1], ypač į jos 6 straipsnio 3 dalį,
kadangi:
(1) Direktyvoje 91/414/EEB yra numatyta plėsti veikliųjų medžiagų, leidžiamų dėti į augalų apsaugos produktus, Bendrijos sąrašą,
(2) 2003 m. birželio 24 d. Société occitane de fabrications et de technologies pateikė Prancūzijos institucijoms veikliosios medžiagos FEN 560 dokumentų rinkinį ir paraišką siekti jos įtraukimo į Direktyvos 91/414/EEB I priedą. 2002 m. lapkričio 29 d. Dow AgroSciences pateikė Italijos institucijoms veikliosios medžiagos penoksulamo dokumentų rinkinį ir paraišką siekti jos įtraukimo į Direktyvos 91/414/EEB I priedą.
(3) Prancūzijos ir Italijos institucijos Komisijai pranešė, kad, kaip atrodo po pradinio tyrimo, atitinkamų veikliųjų medžiagų dokumentų rinkiniai atitinka Direktyvos 91/414/EEB II priedo duomenų ir informacijos reikalavimus. Be to, atrodo, kad pateiktieji dokumentų rinkiniai atitinka Direktyvos 91/414/EEB III priedo duomenų ir informacijos reikalavimus, keliamus vienam augalų apsaugos produktui, turinčiam atitinkamos veikliosios medžiagos. Pagal Direktyvos 91/414/EEB 6 straipsnio 2 dalį atitinkami pareiškėjai dokumentų rinkinius vėliau nusiuntė Komisijai ir kitoms valstybėms narėms bei pateikė svarstyti Maisto grandinės ir gyvūnų sveikatos nuolatiniam komitetui.
(4) Šiuo sprendimu turėtų būti formaliai patvirtinta Bendrijos lygiu, kad dokumentų rinkiniai laikomi iš esmės atitinkančiais duomenų ir informacijos reikalavimus, numatytus II priede, ir kad bent vienas augalų apsaugos produktas, turintis atitinkamos veikliosios medžiagos, atitinka Direktyvos 91/414/EEB III priedo reikalavimus.
(5) Šis sprendimas neturėtų pažeisti Komisijos teisės reikalauti iš pareiškėjo pateikti valstybei narei, paskirtai pranešėja, papildomų duomenų arba informacijos apie konkrečią medžiagą tam tikriems dokumentų rinkinio klausimams išsiaiškinti.
(6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priede nurodytų veikliųjų medžiagų dokumentų rinkiniai, pateikti Komisijai ir valstybėms narėms norint pasiekti, kad tos medžiagos būtų įtrauktos į Direktyvos 91/414/EEB I priedą, iš esmės atitinka duomenų ir informacijos reikalavimus, nustatytus Direktyvos 91/414/EEB II priede.
Be to, atsižvelgiant į numatytus naudojimo atvejus, dokumentų rinkiniai atitinka Direktyvos 91/414/EEB III priede nustatytus duomenų ir informacijos reikalavimus vienam augalų apsaugos produktui, turinčiam veikliosios medžiagos.
2 straipsnis
Valstybė narės pranešėjos tęsia išsamų atitinkamų dokumentų rinkinių tyrimą ir kiek įmanoma greičiau, bet ne vėliau kaip iki 2005 m. vasario 10 d., pateikia Komisijai savo tyrimų išvadas kartu su rekomendacijomis dėl atitinkamų veikliųjų medžiagų įtraukimo arba neįtraukimo į Direktyvos 91/414/EEB I priedą ir visas su tuo susijusias sąlygas.
3 straipsnis
Šis sprendimas skirtas valstybėms narėms.
Priimta Briuselyje, 2004 m. vasario 9 d.